## Carlos Mazón rep representants veneçolans encapçalats per l’expresident de l’Assemblea Nacional de Veneçuela i l’exambaixadora davant de la UE

*** El president ha reiterat el seu suport al poble veneçolà i a la defensa de la llibertat i la democràcia**

**València.**

El president de la Generalitat, Carlos Mazón, ha rebut diversos representants del poble veneçolà encapçalats per qui era president de l’Assemblea Nacional de Veneçuela, Julio Borges, i l’exambaixadora davant de la Unió Europea i activista de drets dels migrants, Mary Ponte.

Esta trobada, a la qual també han assistit Juan Pablo Manrique, coordinador del Comando Con Venezuela València, i ⁠Andrés Osorio, secretari d’Organització, es produïx un dia abans de la manifestació convocada per la líder opositora veneçolana, María Corina Machado, perquè els ciutadans isquen al carrer en defensa d’Edmundo González com a president electe, abans de la presa de possessió presidencial que tindrà lloc el 10 de gener.

Durant la reunió, el cap de l’executiu valencià ha reiterat el seu suport al poble veneçolà i a la defensa de la llibertat i la democràcia.

Fecha: 08/01/2025